Woord en Lewe - 2016
Tuis Produkte Leesrooster 2010 Woord en Lewe - 2016
Saterdag, 12 Desember 2015 17:16	Geskryf deur Webmeester
BESTEL DIT HIER - R60
OPSOMMING: Woord en lewe bied aan lidmate die geleentheid om die erkende teksrooster Revised Common Lectionary (RCL) elke week in hulle persoonlike stiltetyd, met huisgodsdiens of in groepbyeenkomste te volg. Só help dit lidmate om die boodskap van die Bybel oor 'n tydperk van drie jaar in sy groter omvang te lees en te leer ken. Woord en lewe is vanjaar gegrond op Jaar B van die RCL.
Woord en lewe sluit ook aan by die Seisoen van Luister se Luistersiklus en behandel elke week 'n ander teksgedeelte. Elke dag van die week word daar vanuit 'n ander hoek op hierdie teksgedeelte gefokus. Dit help lesers om 'n leesmetode te ontwikkel wat hulle help om die Bybeltekste vanuit verskillende perspektiewe te oordink. Dit ontwikkel by lesers die besef dat verskillende perspektiewe op die teks verskillende vrae ontlok, om uiteindelik verskillende insigte en antwoorde te bied. Deur die fokusteks bring Woord en lewe ook eenheid tussen die erediens, huisgodsdiens en groepgesprekke.